गाबोन 23 सेप्तेम्बर खालि सो होगोन रायजो नि 11202 मोजाङै उथ्रिसारनानै साख्रि मोननाय सुबुंफोरनो साख्रि नि थिसनलाय खौ, आसामनि गिबि मन्थ्रि आ खानापारा नि भेतेरिनारि ग्राउन्द आव मोनसे गिदिर हाबाफारि नि गेजेरजों होगोन होनना खौरां मोनदों, गासै 21 ता बिफान आव होनाय जागोन, नखर बिफान नि 5335, सोलोंथाय बिफान नि 3811 जों लोगोसे पन्सायत आरो गामि जौगाखां बिफान, दै जगायनाय बिफान, सावस्रि आरो गोबां बिफान नि होनाय जागोन, आसामनि दिजिपि बिथाङा साननै सिगाङाव 22 सेप्तेम्बर आव होगोन होनना बुंदोंमोन, नाथाय उनाव गिबि मन्थ्रि आ 23 सेप्तेम्बर होनना बुङो।
 बितिसि सोरखार आ 3थि आरो 4थि ग्रेद नि साख्रि खौ गावनो होनो हायो, बेखौ बुंदों ईउपिपिएल नि दैदेनगिरि राजु नार्जारि बिथाङा।  आगोलाव बितिसि सोरखार आ नो होदोंमोन बेखौ दाबो होगोन आरो ईयुन आव होगोन, रावबो सेना लानो हाया।  दानि बितिसि सोरखार आ 3500 मासि लांदां जाना थानायनि 1800 खौ थाबैनो सुफुंनो थाखाय थियारि होनना बुंदों, जेब्ला नतिफिकेशन होगोन अब्ला नो मिथिगोन होनना बुङो।  आसाम सोरखार नि दायो होनाय आ आसामनि सो, बेयो जोंनि थाखाय बनास सो जादों, बेयाव आसामनि खौ बो मोनगोन होनना बुङो।  एमएलए लरेन्स ईस्लारि बिथाङा बो 3थि ग्रेद आरो 4 थि ग्रेद नि खौ बितिसि सोरखार आ नो होनो हायो, साख्रि होनाय नि सिगां नो रायजो सोरखार निफ्राय गनायथि लानो नांगौ मानो होनोब्ला बेनि बथन होनायखौ रायजो सोरखार निफ्राय सो मोनो, बेनिखायनो ईन्तारभिउ आ जानायनि सिगां एप्रभ खालामो, सिगां आव बो बेबायदिनो जायोमोन, बेरेखा दोलो नि बानसावनायसो साख्रि होनो हाया होनना बुंनाय आ होनना बो बिथाङा बुंदों।  ईएम रन्जित बसुमतारि बिथाङा मैया खौरांमेल नि गेजेरजों थाबैनो अक्तोबर नबेम्बर नि गेजेराव 400 नि बारा मासि लांदां जाना थानायखौ ईन्तारभिउ नि गेजेरजों सोफुंगोन होनना बुंदों, लोगोसे बे 400 जों ल जाया बेनि थाखाय जायनि जाहोन आव आसाम सोरखार जों आलादा मोनसे बेतेलियान नांगौ होनना दिमान्द खालामनाय जादों होनना बो फोरमायो बिथाङा।
 रायजो आव फिन खनसेबाव साखन्द्रा नि मुङाव बुनाय जाथाय, प्रसासन नि खौरां बिजोंनि गेजेरजों बुजायनाय, फोसावनायनि उनाव बो नाथाय साधारन सुबुंफोरनि गोसो निफ्राय साखनन्द्रा नि गिनाय आ खाराखै।  मैया काछार आरो गलाघात आव जादों मोननै जाथाय, गोलाघात नि बरजान आव जादों दावराव, साखन्द्रा नि सन्देह आव रायजोफोरा हमनानै बुदों सासे सिनायमोनि सुबुं खौ, मिथिना मोननाय बादिब्ला थांनाय सान 3 बे सुबुं आ गिदिंथिंबाय थादोंमोन ओनसोल आव, बिखौ आग्रा नि होन्ना मिथिना मोनदों, उनाव रायजोफोरा हमनानै जायगा नि पुलिस नो गथायना होयो, बिनि मुं खौ लक्ष्मन होनना मिथिना मोनदों, जाथाय खौ मिरु खालामनानै ओनसोलनाङैनो गोबां दावराव जादों, गुबुनफारसे काछार नि आ साखनन्द्रा नि सन्देह आव जयपुर आव सासे एल्तो सालायग्रा खौ बुनाय जों लोगोसे एल्तो खौ सावना होनाय जाथाय, गाज्रिथार हालोद आव बे बुजानाय सुबुंखौ सिलचर मेदिकेल कलेज आव फाहामथाय होनाय जायो, एल्तो सालायग्रा नि मुं खौ साहिन आहमेद होनना मिथिना मोनदों, देउयान बागान आव दावबायारिखौ दोननानै फैफिननाय समाव नो दोलो से सेंग्रा फोरा सन्देह खालामनानै हमो आरो बुयो।
 (1) आसाम सोरखारा बर', असमीया आरो गुबुन बिमा राव बिजोंनि फरायसालिफोराव थाखो 3 थामनिफ्राय 12 थाखोसिम सानखान्थि आरो बिगियान आयदाखौ इंराजी बिजोंजों फोरोंथाय होनाय,
(4) आसामनि मोनफ्रोमबो बियाबआव CBSE नि आवथायाव इंराजी बिजोंनि फरायसालि गायसननाय आरो गोबां जेंनाफोरनि सायाव गुवारै आरो गोथौयै सावरायनाय जायो।
 * आसाम सोरखारा बर', असमीया आरो बिमा राव बिजोंनि फरायसालिफोरखौ फोजोबस्रांनो नागिरनाय जायखि जाया थांखिखौ गनायनानै लानाय नङा आरो आसाम सोरखारा बिमा राव बिजोंनि फरायसालिफोराव लानाय थांखिफोरखौ फिन सोदांफिननो थाखाय खावलायनानै दिनैनि आफादा थांखि लायो।
 * आसाम सोरखारा बिमा राव बिजोंनि फरायसालिफोराव बिजोंनि सायाव जेंना सोमजि होनायनिफ्राय गोजानाव थानांगोन होन्नानै थांखि लानाय जायो।
 * बर', असमीया आरो बिमा राव बिजोंनि फरायसालिफोराव सानखान्थि आरो बिगियान आयदाखौ इंराजी बिजोंआव फोरोंथाय होनायखौ बोखारनानै लानांगोन आरो इंराजी आयदाखौ इंराजी रोंनाय मोजां फोरोंगिरिनि गेजेरजों फोरोंथाय होनांगौ होन्नानै थांखि लायो।
 * फैगौ अक्टबर दानाव आसाम सोरखारा बर', असमीया आरो बिमा राव बिजोंनि फरायसालिफोरनि सायाव ब्रा-ब्रायै जाबसिननानै होनाय थांखिफोरखौ बोखां फिन्नानै लायागौमानि सोरखारनि हेंथायै धर्ना हाबाफारि लानाय जागोन।
 दिनै सावरायनाय हाबाफारियाव गासै 30 निबो बांसिन आफादफोरा बाहागो लायो।
 दुलाराय बर' फरायसा आफादनिफ्राय मानिनां आफादगिरि मुस्री दिपेन बर', लोगो गाहाइ नेहाथारि दिनेश ब्रह्म, सोलोंथाइ नेहाथारि सोमावसार बसुमतारी, थुनलाइयारि नेहाथारि समित नार्जारी, लोगो सोलोंथाइ नेहाथारि रमिअ कु.  बसुमतारी आरो दिल्ली दालाय एबसुनि बानस' आफादगिरि उर्खाव बर' बिथांमोना बाहागो लायो। 